חשבונית האהבה

היום קמתי בבוקר והחלטתי שאני עושה מעשה, כבר המון זמן רציתי לקנות לעצמי את הספר החדש של הסופר שאני הכי אוהב אבל מאיפה יהיה לי כסף לזה? התשובה הייתה ברורה כל כך הרי אני כל היום עובד כל כך קשה בבית שומר על האחים שלי, שוטף כלים, עושה לפעמים אפילו כביסה. אני אלך לאמא ויגיד לה שמהיום אני עובד רק בתשלום. ישבתי ונסכתי מכתב מכובד כמו שלמדתי בבית הספר.

לאמא

שלום וברכה!

שנים רבות אני עובד בבית ועושה עבודות רבות, ועד היום לא קיבלתי תמורתם דבר לכן אבקש שמעתה והלאה אקבל שכר מועט על כל העבודות שאני עושה לפי המחירון הזה:

שטיפת כלים-5 ₪

שטיפת רצפה-7 ₪

בייביסיטר על דוד-10 ₪

כביסה- 8 ₪

ולסדר את החדר- 12 ₪

תודה רבה!

מעיין יעקב

נ.ב.

אני מבקש לקבל את הכסף במזומן ומהר, כי יש לי דברים לקנות.

שמתי את המכתב במעטפה יפה כתבתי עליה "לכבוד אמא" ושמתי לה את זה על השולחן בסלון, שתראה כשהיא חוזרת מהעבודה, והלכתי לבית הספר.

אחר הצהריים חזרתי הביתה מבית הספר שמח שסוף סוף יהיה לי את הספר החדש שכל כך רציתי. נכנסתי לבית ואמרתי שלוםםם, אמא עמדה במטבח הכינה ארוחת צהריים ואמרה לי בחיוך גדול שלום מעיינוש מה שלומך איך היה היום בבית ספר? היה ממש כיף אמרתי והלכתי לחדר.

על הכרית הייתה מונחת מעטפה סגורה ועליה כתוב למעיינוש המתוק, פתחתי אותה מהר והתחלתי לקרוא.

למעיינוש החמוד והמתוק

שלום וברכה!

קיבלתי את מכתבך בנושא התשלום על עבודות הבית שאתה עושה, ואני אומרת לך נכון אתה צודק לחלוטין אני מוכנה מעכשיו והלאה לשלם לך על כל העבודות שאתה עושה.

באהבה

אמא

סוף סוף היא הבינה חשבתי לעצמי, איזה כיף עכשיו אוכל לקנות את הספר החדש. הלכתי למטבח ואמרתי לאמא, "אמא מה צריך לעשות עכשיו כדי לקבל את הכסף?" אמא הביטה בי וחייכה ואמרה "שנייה לפני שאתה מתחיל יש לי משהו להביא לך" אמא הוציאה מהכיס דף והביאה לי פתחתי אותו וזה מה שהיה כתוב בו:

חשבונית לתשלום:

סחיבה 9 חודשים בתור עובר- 1000 ₪

קימה בלילות כשצרחת- 2500 ₪

שכר דירה על החדר- 165 ₪

רופא שניים לפני שבוע- 300 ₪

ארוחת צהריים- 30 ₪ ליום

ארוחת בוקר- 20 ₪ ליום

ארוחת ערב- 25 ₪ ליום

חשבון חשמל- 64 ₪ לחודש

חשבון מים- 38 ₪ לחודש

נ.ב.

אשמח לקבל את התשלום במזומן וכמה שיותר מהר, כי יש לי דברים לקנות.